《陪董令升西湖阅竞渡》
宋代·朱翌

行乐何妨纵水嬉，劝耕犹喜及花时。
风和官柳未飘絮，绿满园花无附枝。
训练指麾谈笑里，清凉潇洒古今宜。
西溪雨足归舟稳，会送高帆入凤池。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。